Jeg skrev først del af denne anmeldelse i midten af september. Troede sagen var løst i starten af oktober, men idag fik jeg endnu en overraskelse, Yousee vil stadigt kræve penge af mig, for ting jeg ikke har købt, ikke har fået, som de har krediteret og som Yousee 100% har anerkendt er en fejlopkrøvning fra deres side....Men der lå en ny regning i postkassen idag!!!!!!

Så hvis i har lyst til at læse en kort version af et langt absurd forløb, så er det nedenfor! Jeg har desværre ikke kunne anmelde Yousee 2 gange, derfor denne opdatering!

Min tålmodighed er forlængst opbrugt! Jeg har brugt mellem 30-50 timer på at slippe ud af en knibe, som jeg overhovedet ikke selv er skyld i. Jeg har intet købt af jer, jeg har intet bestilt hos jer. Alligevel tillader i jer at bombardere mig med regninger, rykker, afbetingsordninger, kreditnotaer og uendelig ventetid i telefonen, når jeg kontakter jer.

Min situation er:

1: Jeg har haft bredbånd hos Fullrate siden 2009
2: Jeg har fastnet hos Fullrate
3: Jeg har mobil hos Fullrate
4: Jeg har den store TV-pakke hos jer

Så mine forhold hos Yousee er de samme som "altid".

På et tidspunkt starter lavinen. Jeg checker min betalingsservice og ser at jeg nu skal betale for bredbånd hos jer. Jeg har ikke bestilt det, jeg vil ikke bestille det, jeg super tilfreds med Fullrate.

Jeg kontakter jeres kundeservice, og en marathon går igang med at få annuleret købet, som jo OVERHOVEDET slet ikke er et køb, sågar en forespørgsel, men antagelig en taste eller systemfejl hos jer.

Jeg troede marathonen var slut, men idag har jeg konstateret at i igen forsøger at trække penge på PBS, et beløb på kr. 447,- som skulle være et led i en afdragsordning på det bredbånd jeg ALDRIG har bestilt.

Nu går den ikke længere. Jeg imødeser fuld og hel nulstilling af min konto til status quo som i tiden før den famøse fejloprettelse af bredbånd, således jeg kun skal betale for min TV-pakke.

Endvidere imødeser jeg en kompensation for mit timeforbrug i forbindelse med denne sag, hvor jeg intet har gjort, andet end at have min TV pakke.

Jeg anslår, at jeg har brugt 40 timer. Og imødeser derfor at min YouSee konto bliver godtskrevet med værdien af dette timeforbrug.

Jeg forventer udover den økonomiske kompensation at i skriftligt svarer mig på denne henvendelse.

PS: Endvidere synes jeg det er utilstedeligt at når man ringer til jer får man at vide, at der er f.eks. 30 minutters ventetid. Når man så endelig er igennem får f.eks. at man er nummer 41 i køen! Det er også misvisende, det er spild af min og alle de andre venters tid, og jeg vil gerne foreslå, at i står ved jeres serviceniveau, og fra fra starten meddeler at man f.eks. er nummer 85 eller 205 i køen. Det kan godt være det giver dårlig presse, og ikke harmonerer med jeres KPI'ere, men det er jo sandheden som jeres kunder oplever den. Lige nu mens jeg skriver denne mail har jeg fået at vide i telefonen: at der er 10 minutters ventetid, så kom jeg igennem og så fik jeg at vide at jeg er nummer 49 i køen...hmmmm. 

PPS: Sendte også denne henvendelse via Yousee's hjemmeside! Fik at vide de ville svare hurtigst muligt.......indenfor 10 arbejdsdage!!!!!!! Hvordan ville i selv synes det var, i forhold  til service/kundeservice!

Og så kommer jeg til dagens opdatering!

Man tror ikke det er muligt, men farcen som koster mig tid og godt humør fortsætter! Idag den 18. oktober modtog jeg en ny regning, på det jeg aldrig har bestilt, aldrig har fået og fået af vide, jeg ikke ville blive opkrævet mere for! Men det fortsætter!!!!!!!!!!!!! Uagtet at jeg har fået følgende svar tidligere på måneden! 

"Hej Ingelise.
Tak for din henvendelse.

Jeg har nu kigget det igennem og du står kun til at have grundpakke som du betaler via forening og tillægspakken til 313,85 kr. i måneden. 
Alle kreditnotaerne dækker det du ved en fejl er opkrævet for bredbånd. 
Der er nu styr på det, og vi beklager fejlen.

Venlig hilsen

Mette 
YouSee"

Jeg undrer mig, hvordan kan jeg få sådan et svar og så i dag få følgende regning, hvor der blandt andet står:

”Ifølge den indgåede afdragsordning…..En regning på 773,65" Og jeg har stadigt intet købt eller indgået nogen aftale!!!!! Det er ganske enkelt uforskammet, at jeg konstant gennem de sidste mange måneder skal blive ved at reagere på denne sag.

Jeg undrer mig også over, at man blot underskriver sig Mette. Hvordan skal jeg på nogen som helst måde få fat i Mette og sige til hende, at hun ikke har løst sagen, når Mette ikke har noget efternavn eller medarbejder nummer, der identificerer hende. Jeg skal altså bare starte forfra igen!

Til Yousee's medarbejder, som konstant kommer med standard svar her på Trustpilot vil jeg gerne referere til jeres sagsnummer: 03410601..Det er denne sag der skal løses! 

Jeg ønsker ikke at kommunikere gennem jeres klage system, men gennem TrustPilot, for på den måde at sikre, at der er en uvildig verden, der følger med i dette.

Jeg forventer i løser denne sag nu! Og i kompenserer mig for tabt tid og dårligt humør!

Ingelise Christensen